**Anna Rudolf** (født 12. november 1987) er en ungarsk sjakkspiller, sjakkkommentator, livestreamer og YouTuber som innehar titlene Internasjonal mester og Kvinnelig stormester. Hun er tre ganger ungarsk mester i sjakk for kvinner og har representert Ungarn under sjakk-OL og EM i lagsjakk. Hennes høyeste FIDE-rating er på 2393, og på sitt beste har hun vært rangert som nr. 71 i verden blant kvinner.

Rudolf begynte å spille sjakk med sin yngre søster Kata da hun var fire år gammel. De hadde suksess i ung alder, og begge kvalifiserte seg til Ungdoms-VM der Rudolf endte på topp 10 i jentedivisjonen under 12 år i 1999. I Ungarn ble hun tre ganger nasjonalmester for jenter, en gang hver på ungdomstrinnene under 12 og under 16 og på juniornivå under 20. På seniornivå kvalifiserte Rudolf seg til tittelen Kvinnelig stormester i 2007 da hun nådde en rating på over 2300 og oppnådde tre kvinnelig stormester-normer, inkludert en dobbel norm under Europamesterskapet i sjakk for kvinner, alle i en alder av 19.

Rudolf kvalifiserte seg ikke til tittelen Internasjonal mester før syv år senere i 2014, etter å ha tjent opp tre IM-normer i 2007, 2010 og 2014, og kort nådd ratingterskelen på 2400 i 2010. Et av hennes beste turneringsresultater kom under Vandœuvre Open i 2007, hvor hun hadde sin karriere-beste rating på 2541 og oppnådde både sin siste WGM-norm og første IM-norm. I sin karriere har hun beseiret to stormestere rangert over 2600, Yaroslav Zherebukh og Christian Bauer, som hadde rangeringer på henholdsvis 2642 og 2634 på tidspunktet for kampene deres.

Utenom sin spillerkarriere er Rudolf fast sjakkommentator ved høyprofilerte turneringer for både Chess.com og chess24. Hun var offisiell kommentator under verdensmesterskapet i sjakk 2018 sammen med barndomsidolet Judit Polgár. Hun begynte å produsere instruksjonsvideoer for chess24 i 2013, og har vært vertskap for en serie Sopiko Guramishvili hvor de er kjent som henholdsvis *Miss Strategy* og *Miss Tactics*. Siden 2017 har ikke Rudolf spilt noen konkurrerende sjakkturneringer og fokusert først og fremst på kringkastingskarrieren. Hun lanserte sin egen Twitch-kanal i 2018 og driver også en egen YouTube-kanal.

Tidlig liv
----------

12. november 1987 ble Anna Rudolf født i Miskolc som da var i den ungarske folkerepublikken. Hun vokste opp i Bátaszék og har en yngre søster som heter Kata. Faren hennes László Rudolf er en erfaren sjakkspiller med en topp FIDE-rating på 2185. Han har også vært verdensmester i Heksagonal sjakk. Rudolf lærte å spille sjakk i en alder av fire med søsteren gjennom dataspillet Battle Chess som følger de samme reglene som sjakk samtidig som det animerer trekk og fanger antropomorfisk. Da hun var ni år gammel vakte hun medieoppmerksomhet for å beseire den ungarske stormesteren Lajos Portisch som deltaker i en simultanoppvisning.

Da hun vokste opp ble Rudolf trent i sjakk av Béla Molnár. Hun vant i jentedivisjonen under 12 i en internasjonal ungdomssjakkturnering i Visegrád i 1998 mens søsteren hennes vant jentedivisjonen under 10. Begge havnet på andreplass én aldersgruppe lavere under samme turnering et år tidligere. Rudolf vant jentedivisjonen under 12 i det nasjonale ungarske mesterskapet i 1999, samme år som søsteren hennes vant under 10 jentedivisjonen. Med disse seirene kvalifiserte de seg begge til EM i sjakk for ungdom og Ungdoms-VM i sjakk. Rudolf endte på delt niendeplass blant 66 konkurrenter i jentedivisjonen under 12 ved verdensmesterskapet i ungdomssjakk i 1999 med en poengsum på 7/11, tre poeng bak vinneren Nana Dzagnidze.

Rudolf studerte russisk og engelsk ved Universitetet i Pécs.

Rudolfs barndomsidol var Judit Polgár som er allment anerkjent som den største kvinnelige sjakkspilleren gjennom tidene. Hun fikk muligheten til å spille mot Polgár da hun var 11 år, og reiste til Budapest for å delta i en simultanoppvisning med Polgár. Hun ble senere god venn med Polgár og hjalp til med å promotere den årlige Global Chess-festivalen startet av Polgár. Rudolf og Polgár kommenterte verdensmesterskapet i sjakk i 2018 sammen.

Sjakkkarriere
-------------

### 2000–03: Nasjonal Ungdoms-mester

Rudolf nådde for første gang en FIDE-rating over 2000 i januar 2000 i en alder av 12 år. Hun steg til en rating på 2100 i midten av 2002, hovedsakelig på grunn av to andreplasser under First Saturday FM B-turneringen i Budapest og det ungarske juniorjentemesterskapet i divisjonen jenter under 20 i Paks. Hun endte med en poengsum på 4/8 i Budapest i et felt med seks konkurrenter. Hun scoret 6/9 i Paks og havnet bare bak Lili Tóth. Selv om hun bare scoret 3½/8 mot sine rangerte motstandere ved Pula Open i Kroatia måneden etter, fikk hun 25 ratingpoeng der. Rudolf steg ytterligere 100 poeng året etter, og nådde 2200 i juli i 2003 i en alder av 15. Hennes beste prestasjon i løpet av denne perioden var under Zalakaros Cup Open i mai hvor hun scoret 5½/9 mot motstandere med en mye høyere gjennomsnittlig rating på 2304, og fikk totalt 45 ratingpoeng. I andre halvår av 2003 hadde Rudolf et av sine beste resultater i både nasjonale og internasjonale konkurranser. Først vant hun det ungarske nasjonale mesterskapet for jenter under 16 ubeseiret med en endt poengsum på 5½/6, som var hele 1½ poeng foran andreplassen. Flere måneder senere konkurrerte hun i jentedivisjonen under 16 ved verdensmesterskapet for ungdom i Kallithea i Hellas og endte på fjerdeplass med en poengsum på 7½/11, ett poeng bak lederne av turneringen.

### 2004–07: Nasjonal Junior-mester, Kvinnelig internasjonal mester og Kvinnelig stormester

Rudolf opprettholdt en jevn rating på rundt 2200 i en treårsperiode fra midten av 2003 til midten av 2006. Under det ungarske juniormesterskapet for jenter under 20 år i 2004 endte hun på tredjeplass for andre år på rad. Hun spilte i divisjonen under 18 året etter i 2005, og endte på tredjeplass. I løpet av 2005 ble Rudolf tildelt tittelen Kvinnelig internasjonal mester. Hun gjenopptok oppgangen i rating i stor grad fra en annen sterk prestasjon i Zalakaros hvor hun scoret jevne 4½/9 mot motstandere med en mye høyere gjennomsnittlig rating på 2387 og fikk 32 ratingpoeng. Rudolf avsluttet året med en god prestasjon under Junior-VM i Jerevan i Armenia og scoret 8½/13 i jentedivisjonen og endte på delt femteplass, bare et halvt poeng bak lederne av turneringen. Hun avsluttet 2006 med en rating på 2279, kun 19 år gammel.

I løpet av 2007 oppfylte Rudolf både norm- og ratingkravene for tittelen Kvinnelig stormester. I begynnelsen av året vant Rudolf det ungarske juniorjentemesterskapet i divisjonen under 20, og scoret 1½ poeng foran andreplassen med totalt 8/9 og fikk nok oversteg en rating på 2300 som er terskelen for WGM-tittelen. I april mottok hun sine to første WGM-normer som en dobbel norm under Europamesterskapet i sjakk for kvinner og scoret 6½/11 poeng. Etter en dårlig prestasjon ved verdensmesterskapet i juniorsjakk i Jerevan hvor hun mistet 51 ratingpoeng og endte med 5/11 poeng oppnådde Rudolf sitt beste resultatet i karrieren etter prestasjonsvurdering ved Vandœuvre 2007 Åpent i slutten av desember. Hun vant de fire første rundene av arrangementet, inkludert seire over Christian Bauer og Cyril Marzolo, hvorav førstnevnte var forhåndsfavoritt for turneringen og en stormester rangert til 2634, og sistnevnte var en Internasjonal mester rangert til 2478. Etter tap mot det som ble turneringsvinneren Thorsten-Michael Haub, vant hun en femte kamp mot Vera Nebolsina og endte på niendeplass med 6/9 poeng. Hun møtte den vanskeligste motstanden i turneringen og motstanderne med en gjennomsnittlig vurdering på 2421. Hun sløste bort en mulighet til å avslutte på en delt førsteplass ved å tape sin siste kamp, som hun trengte for å vinne, mot Ilmārs Starostīts. Turneringen ble innhyllet i kontrovers da de tre latviske spillerne Starostīts, Oleg Krivonosov og Vladimir Lazarev feilaktig anklaget Rudolf for å ha jukset ved å gjemme en datamaskin i en leppepomade. Serlig Starostīts ba dommeren om å konfiskere eiendelene hennes og nektet å håndhilse på henne før kampen deres, en handling som kunne ha blitt straffet. Marie Boyarchenko, som også deltok og spilte på arrangementet, mente disse handlingene var nøkkelfaktorer for at Rudolf tapte den siste runden. Totalt sett havnet Rudolf på en rating på 2541, kun bak vinneren Haub og tilstrekkelig for både hennes siste WGM-norm så vel som hennes første IM-norm. Hun ble offisielt tildelt tittelen Kvinnelig stormester i 2008.

### 2008–11: Tre ganger nasjonal mester, andre IM-norm, 2400 rating

 Rudolf i 2008
I løpet av de neste fire årene vant Rudolf det ungarske nasjonale mesterskapet for kvinner tre ganger, i 2008, 2010, og 2011. Under hennes første nasjonale mesterskap i 2008 havnet hun i en knockout-turnering der hun vant finalen mot Veronika Schneider. Etter at turneringen gikk over til et round robin format for 10 spillere i 2010, vant hun enkelt med 1½ poeng over Tóth og Melinda Göcző, med en endt poengsum på 7½/9. 2011-arrangementet var mer konkurransedyktig, og endte med tre spillere på førsteplass med 6/9, men Rudolf vant til slutt over Schneider og Ticia Gara på tiebreak.

Totalt sett opprettholdt Rudolf en rating nær 2300 i omtrent tre år fra hun oppnådde den for første gang til mars 2010. Hun nådde en ny karriere-beste rating på 2337 i midten av 2008 ved å følge opp hennes utmerkede prestasjon på Vandœuvre Open med gode resultater under Cappelle-la-Grande Open i februar, Kaupthing Open A i mai og den ungarske lagmesterskapsfinalen som ble spilt to ganger i måneden fra oktober til mai. Rudolfs siste store rating-stigning skjedde i midten av 2010. I februar deltok hun i Talent and Courage turneringen for internasjonale mestre i Szentgotthárd i hjemlandet, en round robin turnering med ti spillere for talentfulle unge spillere som ble arrangert i forbindelse med en stormester-turnering. Som bare den syvende høyest rangerte spilleren vant hun arrangementet med en poengsum på 6½/9 kun ½ poeng foran Attila Gergacz, som med en rating på 2421 var den høyest rangerte spilleren som deltok. Hun var ubeseiret i turneringen og vant partiene sine mot både andre- og tredjeplassen. Med en rating på 2499 oppnådde hun også sin andre IM-norm. Dette hjalp henne med å nå enda en karriere-beste rating på 2344 i mai i 2010.

I juli i 2010 steg Rudolf til en rating på 2393, som også plasserte henne blant de 100 beste kvinnelige spillerne i verden, nærmere bestemt på 71. plass. Denne stigningen på nesten 50 poeng kom først og fremst fra å vinne hennes andre nasjonale mesterskap, samt av en god prestasjon i det halvår lange ungarske lagmesterskapet. Hun deltok i sin første turnering Heart Of Finland under neste ratingperiode og trengte kun syv ratingpoeng for å nå 2400. Etter en seier i siste runde mot Mikael Agopov, en finsk internasjonal mester rangert til 2436, nådde hun en upublisert rating på 2397.80, etter å ha fått 4.80 poeng under arrangementet. Hun begynte deretter på neste arrangement Open Internacional Hotel Avenida de Canarias i Spania, og fikk to seire mot spillere med mye lavere rangering. Som et resultat nådde Rudolf en samlet karrierebeste upublisert rangering på 2401.25, og passerte terskelen på 2400 som kreves for IM-tittelen, og manglet bare en IM-norm for å kvalifisere seg til tittelen. Hun fullførte derimot ikke turneringen bra nok og, endte opp med å beholde en rating på rundt 2350 fram til slutten av 2011.

### 2012–17: Internasjonal mester

 Rudolf i 2016
Rudolf klarte ikke å matche suksessen hennes i det ungarske nasjonale mesterskapet for kvinner de neste gangene hun deltok. Etter å ha klart å forsvare tittelen to ganger siden 2012, endte hun på en delt fjerdeplass med en score på 5/9, 1½ poeng bak vinneren Petra Papp. Året etter endte hun på tredjeplass med 5½/9, to poeng bak vinneren Anita Gara.

Rudolf holdt en jevn rating på rundt 2200-2300 i omtrent fire år fra midten av 2012 til midten av 2016, etter å ha falt litt fra toppen i 2010. Under Open International de Cappelle i 2012 vant Rudolf en kamp mot Yaroslav Zherebukh, en stormester som med en rating på 2642, som er den høyest rangerte spilleren hun noensinne har beseiret. I midten av 2014 oppnådde Rudolf sin siste IM-norm under Master Open på Biel-turneringen i Sveits. Hun scoret 6/11 poeng, og prestasjonen hennes på 5½/9 poeng i de første ni rundene kvalifiserte henne til en siste norm. Hun ble tildelt tittelen Internasjonal mester i 2015.

I midten av 2016 hadde Rudolf sitt første betydelige langsiktige fall i rating på mange år. Etter kun å ha scoret 4/11 under Europamesterskapet for kvinner fremhevet av tap mot lavere rangerte spillere i de tre siste rundene, mistet hun hele 54 ratingpoeng. Fordi hun bare deltok i noen få turneringer etterpå holdt hun en rating nær 2250 i litt over et år. Ikke desto mindre klarte Rudolf å gjenvinne den tapte vurderingen og mer i de to siste turneringene i karrieren hennes sent i 2017. På sin nest siste turnering scoret hun 5½/7 under lagturneringen i CE Division de Honor i Spania. Selv om hun og lagkameraten Yuriy Kuzubov var blant tre spillere som delte for den høyeste individuelle poengsummen blant alle deltakerne presterte ikke laget hennes bra. Under sitt siste arrangement spilte Rudolf på Isle of Man International Masters. Hun scoret 4½/9 mot motstandere med en gjennomsnittlig rating på 2466, en prestasjon over nivået som er nødvendig for IM-normer. Hennes tre seire inkluderte en mot Harika Dronavalli, en stormester som er en av de ledende kvinnespillerne. Gjennom disse to siste begivenhetene fikk Rudolf 65 ratingpoeng og avsluttet sin spillerkarriere med en rating på 2325.

Nasjonal representasjon
-----------------------

### Sjakk-OL

Rudolf var med i Ungarns kvinnelag i sjakk-OL fra 2008 til 2012. Hun debuterte ved Dresden i 2008 på det fjerde bord og spilte bak Hoang Thanh Trang, Szidonia Vajda og Ildikó Mádl. Hun scoret 5/9 poeng, og Ungarn endte på 14. plass av 112 lag med en lagscore på 14 poeng (+6–3=2). Rudolf spilte igjen på fjerde bord i Khanty-Mansiysk i 2010 med de samme tre lagkameratene. Som lag hadde Ungarn et nesten identisk resultat med nøyaktig samme lagscore og en endt 15. plass. Rudolf presterte ikke like bra og scoret 2½/5 poeng og ble erstattet av reservespilleren Ticia Gara i de seks siste rundene. Rudolf gjorde sin siste OL-opptreden i Istanbul i 2012, denne gangen på tredje bord bak Hoang og Ticia Gara og foran Anita Gara samt Papp, som fikk et betydelig antall kamper som reserve. Ungarn hadde igjen nøyaktig samme lagscore, som denne gangen plasserte de på en 17. plass. Rudolf scoret bedre enn under de andre olympiadene med 5/8 poeng, men presterte fortsatt litt under forventningene basert på hennes vurdering.

### EM i lagsjakk

Rudolf representerte også Ungarn i kvinnedivisjonen ved EM i lagsjakk fra 2009 til 2015. Under sitt første arrangement spilte hun på andre bord bak Szidonia og foran Gara-søstrene. Hun hadde en god prestasjono og scoret 4/7 poeng og fikk 10 ratingpoeng. Ungarn endte på 10. plass av 28 lag med 10 poeng (+4–3=2). Rudolfs beste prestasjon på arrangementet var i 2013. Selv om hun var reservespilleren spilte hun i alle unntatt én runde, og scoret 6½/8 poeng og endte med en rating på 2395 etter at hun fikk 20 ratingpoeng. Ungarn ga også sitt beste resultat i årene Rudolf deltok, og endte på sjetteplass med 11 poeng (+4–2=3).

Spillestil
----------

Rudolf spiller først og fremst 1.e4 (kongebondeåpning) istedet for1.d4 (dronningbondespill) eller andre åpningstrekk. Når hun spiller mot 1.e4 foretrekker hun å svare med fransk forsvar (1.e4 e6) som hun ofte fortsetter med Tarrasch Morozevich-varianten (1.e4 e6 2.d4 d5 3.Nd2 Be7). Når hun står overfor 1.d4 forsvarer hun vanligvis med klassisk dronninggambit (1.d4 d5 2.c4 e6).

Streaming-karriere
------------------

Rudolf begynte sin online-karriere med å lage en videoserie for chess24 i 2013. Året etter slo hun seg sammen med den internasjonale mesteren Sopiko Guramishvili og lanserete den langvarige *Miss Strategy and Miss Tactics-* videoserien på chess24 der de tar sikte på å kombinere strategiske og taktiske tilnærminger til sjakk med Rudolf som *Miss Strategy* og Guramishvili som *Miss Tactics*.

Rudolf hadde allerede begynt å kombinere å være sjakklærer med sin spillerkarriere da hun flyttet til Spania og slo seg ned i Madrid i 2010. På chess24 produserer hun innhold på både engelsk og spansk. Hun har også gitt ut flere nettbaserte opplæringskurs, inkludert ett med tittelen «Anna Rudolf-metoden» og et annet via nettsiden til Chessable som handler om angrepsstrategier i sjakk.

Rudolf er også en ledende sjakkkommentator. Sammen med Judit Polgár var hun vertskap for den offisielle dekningen av verdensmesterskapet i sjakk i 2018 mellom Magnus Carlsen og Fabiano Caruana. Hun har også kommentert Grand Chess Tour. I tillegg til fysiske brett-arrangementer er hun også kommentator for online-arrangementer som arrangeres på Chess.com, slik som PRO Chess League-finalene som spilles av profesjonelle sjakkspillere, og Pogchamps-turneringene som spilles av populære streamere som er relativt nye innen sjakk.

Rudolf lanserte sin egen YouTube-kanal i 2016 og begynte å strømme på sin egne Twitch-kanal i 2018.

Privatliv
---------

Rudolf har vært i et forhold med den irske YouTuberen Kevin O'Reilly, bedre kjent som CallMeKevin, siden 2019. De ble introdusert for hverandre av den irsk-kanadiske YouTuber-en Daniel Condren, bedre kjent som RTGame, tidligere samme år. Tidlig i 2020 begynte hun å bo sammen med O'Reilly i hjembyen hans Cork. I juli 2021 flyttet paret til Spania, hvor Rudolf hadde permanent opphold etter å ha bodd der tidligere. Rudolf avslørte senere at hun aldri «offisielt» hadde forlatt Spania, og faktisk besøkte O'Reilly i Irland da koronapandemien hindret henne i å reise.

Priser og utmerkelser
---------------------

I 2017 ble Rudolf kåret til «Byens fremragende idrettsutøver» i hjembyen Bátaszék under feiringen av 875-årsjubileet.

Bemerkelsesverdige spill
------------------------

* Christian Bauer (2634) – Anna Rudolf (2293), 2007 Vandœuvre Open: Runde 2; Orangutangåpningen, 0–1. FIDE-mester Dylan Loeb McClain kommenterte partiet i en artikkel han publiserte i *The New York Times*. Noen av disse kommentarene er inkludert nedenfor:

Stilling etter 34. h3 Kg8 35. Qxe4 Nxe4 36. Bb2
1. b4 *[ "polsk, også kalt Orangutang eller Sokolsky. Den har ikke et godt rykte fordi hvit gjør lite for å kjempe om sentrum."* ] e5 2. a3 d5 3. Bb2 Nd7 4. e3 Bd6 5. c4 dxc4 6. Bxc4 Ngf6 7. Nf3 OO 8. Qc2 b6 9. d3 Bb7 10. Nbd2 a6 11. OO b5 12. Bb3 Rc8 13. d4 exd4 14. exd4 Bd5 15. Bxd5 Nxd5 16. Ne4 N7b6 17. Rad1 c6 18. Nc5 Ra8 19. Rfe1 Qc7 20. g3 h6 21. Nh4 Rfd8 22. Bc1 Bf8 23. Nf5 a5 24. bxa5 Rxa5 25. Qe2 Raa8 26. Qg4 Kh8 27. Qh4 Re8 28. Kg2 Qd8 29. Rxe8 Qxe8 30. Qg4 Nf6 31. Qf3 Nbd5 32. g4 Bxc5 33. dxc5 Qe4 34. h3 Kg8 35. Qxe4 Nxe4 36. *Bb2 [ "Bauers kritiske feil var 36 Bb2 som etterlot løperen hans i en utsatt posisjon. Alternativt hadde 36 Nd4 Rd8 (36 ... Rc8 taper til 37 Nb5) 37 Be3 Nxe3+ 38 fxe3 Rc8 39 Rc1, gjort hvit trygg."* ] f6 37. Nd4 Nxc5 38. Nxc6 Nf4+ 39. Kf3 Nfd3 40. Bd4 Rxa3 41. Be3 b4 42. Rb1 b3 43. Nb4 b2 44. Nc2 Rc3 45. Nd4 Kf7 46. Ke2Na4 47. Kd1 Rc4 48. Ne2 Ke6 49. Kd2 Nb4 50. Kd1 Kd5 51. f3 Na2 52. Bd2 Rc7 53. h4 Kc4 54. Kc2 Nb4+ 55. Kd1 Kb3 56. Nc1+ Rxc1+ 57. Rxc1 bxc1=Q+ 58. Kxc1 Nc3 59. Be3 Ncd5 60. Bd2 Kc4 61. g5 hxg5 62. hxg5 f5 63. Kd1 Kd3 64. Bc1 Nc2 65. Bb2 g6 0–1

Fotnoter
--------

Referanser
----------

Eksterne lenker
---------------

1. 1 2 3 4  «Anna Rudolf». Arkivert fra originalen 17 September 2018. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
2. ↑  «Rudolf, Laszlo». Arkivert fra originalen 29 October 2021. Besøkt 23 February 2021.  Sjekk datoverdier i `|arkivdato=, |besøksdato=` (hjelp)
3. 1 2  Sellier, Frederic. «I want to be a member of the Hungarian Olympics Chess Team». Arkivert fra originalen 20 February 2021. Besøkt 23 February 2021.  Sjekk datoverdier i `|arkivdato=, |besøksdato=` (hjelp)
4. ↑  «Main events Hexagonal Chess 1983–1998». Arkivert fra originalen 21 January 2021. Besøkt 23 February 2021.  Sjekk datoverdier i `|arkivdato=, |besøksdato=` (hjelp)
5. ↑  . Besøkt 23 February 2021.  Sjekk datoverdier i `|besøksdato=` (hjelp); Manglende eller tom `|tittel=` (hjelp)
6. ↑  . Besøkt 23 February 2021.  Sjekk datoverdier i `|besøksdato=` (hjelp); Manglende eller tom `|tittel=` (hjelp)
7. ↑  «A sportági legjobbakat köszöntötték» [The best in the sport were greeted]. *Tolnai Népújság* **(Hungarian)**. 18 February 2000. s. 7. Besøkt 24 February 2021.  Sjekk datoverdier i `|besøksdato=, |dato=` (hjelp)
8. ↑  Copeland, Sam. «Coach Of The Month: CM Gabor Horvath». Arkivert fra originalen 6 March 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
9. ↑  «Két Rudolf-arany Visegrádiéi» [Two Rudolf gold Visegráds]. *Tolnai Népújság* **(Hungarian)**. 6 July 1998. s. 4. Besøkt 24 February 2021.  Sjekk datoverdier i `|besøksdato=, |dato=` (hjelp)
10. ↑  «Tolnai aranyeső Pakson» [Golden rain in Tolna Paks]. *Tolnai Népújság* **(Hungarian)**. 7 April 1999. s. 9. Besøkt 24 February 2021.  Sjekk datoverdier i `|besøksdato=, |dato=` (hjelp)
11. ↑  «Két kiváló sakkozó lány Bátaszékről» [Two excellent chess girls from Bátaszék]. *Tolnai Népújság* **(Hungarian)**. 19 April 1999. s. 4. Besøkt 24 February 2021.  Sjekk datoverdier i `|besøksdato=, |dato=` (hjelp)
12. ↑  Crowther, Mark. «This Week in Chess 261: 8th November 1999». Arkivert fra originalen 18 October 2020. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
13. ↑  Beck, Julie. «Befriending the Queen of Chess». Arkivert fra originalen 17 January 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
14. 1 2 3 4 5 6 7 8 9 10 11 12 13 14 15 16  «Anna Rudolf Rating Progress Chart». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
15. ↑  «Anna Rudolf». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
16. ↑  «Anna Rudolf Standard Ratings April 2002». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
17. ↑  «2002 First Saturday FM B». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
18. ↑  «2002 Hun Junior Ch. Girls Open». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
19. ↑  «16th Intl Pula 2002 Open». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
20. ↑  «2003 XXI. Zalakaros Cup Open». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
21. ↑  «2003 Indv. Nat. Champ. Girls U16». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
22. ↑  «World Youth Chess Championship 2003 – Girls 16». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
23. ↑  «Hun Junior Ch. Girls 2003». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
24. ↑  «2004 Hun Junior Ch. U20 Girls». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
25. ↑  «2005 Hun Nat. Ch. Girls U-18». Besøkt 24 February 2021.  Sjekk datoverdier i `|besøksdato=` (hjelp)
26. 1 2 3  «Anna Rudolf». Arkivert fra originalen 21 January 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
27. ↑  «2006 Zalakaros Open A». Besøkt 24 February 2021.  Sjekk datoverdier i `|besøksdato=` (hjelp)
28. ↑  «World Girls U20 Chess Championship 2006». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
29. 1 2  «2nd quarter Presidential Board, 18-21 March 2008 Istanbul TUR; Woman Grandmaster (WGM): Anna Rudolf». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
30. ↑  «2007 Hungarian Junior Championship Girls». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
31. ↑  com/crt/main3616.doc «Anna Rudolf WGM Title Application» Sjekk `|url=`-verdien (hjelp). *FIDE*. ratings.fide.com/crt/main3616.doc Arkivert Sjekk `|arkiv_url=`-verdien (hjelp) fra originalen 26. mars 2016. Besøkt 24. februar 2021.
32. ↑  «2007 World U20 Girls Championsh.». Besøkt 24 February 2021.  Sjekk datoverdier i `|besøksdato=` (hjelp)
33. 1 2 3  «1st quarter Presidential Board Meeting, 26-29 April 2015, Chengdu, CHN; International Master (IM): Anna Rudolf». Besøkt 24 February 2021.  Sjekk datoverdier i `|besøksdato=` (hjelp)
34. 1 2  «Anna Rudolf Standard Ratings April 2008». Besøkt 24 February 2021.  Sjekk datoverdier i `|besøksdato=` (hjelp)
35. ↑  «4e Open International 2007». Besøkt 24 February 2021.  Sjekk datoverdier i `|besøksdato=` (hjelp)
36. 1 2  McClain, Dylan Loeb. «Latvians Say Foe Got Signals From Her Tube of Lip Balm». Arkivert fra originalen 27 June 2018. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
37. ↑  «Ugly story at Vandoeuvre Open: false accusations, refusal of shaking hands, and ridiculous behavior by players». Arkivert fra originalen 5 March 2008. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
38. ↑  «Open International de Vandoeuvre». Arkivert fra originalen 23 March 2008. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
39. ↑  Boyarchenko, Marie. «Vandoeuvre Open». Arkivert fra originalen 8 February 2008. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
40. 1 2  «Anna Rudolf Standard Ratings October 2008». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
41. 1 2  Veróci, Zsuzsa. «Rudolf Anna Másodszor Lett Sakkbajnok». Arkivert fra originalen 29 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
42. 1 2  «Sakk: Rudolf Anna harmadszor magyar bajnok». Arkivert fra originalen 7 October 2011. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
43. ↑  «Anna Rudolf wins the Hungarian Women Chess Championship». Arkivert fra originalen 10 February 2019. Besøkt 24 February 2021.  Sjekk datoverdier i `|arkivdato=, |besøksdato=` (hjelp)
44. ↑  «Hun Women's Ch Final 2011». Arkivert fra originalen 29 October 2021. Besøkt 3 April 2021.  Sjekk datoverdier i `|arkivdato=, |besøksdato=` (hjelp)
45. ↑  «Anna Rudolf Standard Ratings July 2008». Arkivert fra originalen 29 October 2021. Besøkt 3 April 2021.  Sjekk datoverdier i `|arkivdato=, |besøksdato=` (hjelp)
46. ↑  «Category XI grandmaster tournament (Gotth' Art Cup)». Arkivert fra originalen 27 October 2020. Besøkt 3 April 2021.  Sjekk datoverdier i `|arkivdato=, |besøksdato=` (hjelp)
47. ↑  «Tehetség és Kurázsi Nemzetközi Mesterverseny». Arkivert fra originalen 29 October 2021. Besøkt 3 April 2021.  Sjekk datoverdier i `|arkivdato=, |besøksdato=` (hjelp)
48. ↑  «Anna Rudolf Top Lists Records». Arkivert fra originalen 29 October 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
49. ↑  «Anna Rudolf Standard Ratings July 2010». Arkivert fra originalen 29 October 2021. Besøkt 3 April 2021.  Sjekk datoverdier i `|arkivdato=, |besøksdato=` (hjelp)
50. ↑  «Anna Rudolf Standard Ratings September 2010». Arkivert fra originalen 29 October 2021. Besøkt 3 April 2021.  Sjekk datoverdier i `|arkivdato=, |besøksdato=` (hjelp)
51. ↑  «Hun National Ch. Ladies Final 2012». Arkivert fra originalen 29 October 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
52. ↑  «Hun Women's Ch. Final 2013». Arkivert fra originalen 29 October 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
53. ↑  «Anna Rudolf Chess Games». Arkivert fra originalen 29 October 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
54. ↑  «Anna Rudolf Standard Ratings May 2012». Arkivert fra originalen 29 October 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
55. ↑  «Anna Rudolf Standard Ratings August 2014». Besøkt 4 April 2021.  Sjekk datoverdier i `|besøksdato=` (hjelp)
56. ↑  «Anna Rudolf Standard Ratings July 2016». Besøkt 4 April 2021.  Sjekk datoverdier i `|besøksdato=` (hjelp)
57. ↑  «CE Division de Honor 2017». Besøkt 4 April 2021.  Sjekk datoverdier i `|besøksdato=` (hjelp)
58. ↑  «Division Honor 2017». Besøkt 4 April 2021.  Sjekk datoverdier i `|besøksdato=` (hjelp)
59. ↑  «Anna Rudolf Standard Ratings November 2016». Arkivert fra originalen 21 July 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
60. ↑  «Anna Rudolf Standard Ratings January 2009». Besøkt 4 April 2021.  Sjekk datoverdier i `|besøksdato=` (hjelp)
61. ↑  «38th Chess Olympiad 2008 Women». Besøkt 4 April 2021.  Sjekk datoverdier i `|besøksdato=` (hjelp)
62. ↑  «39th Chess Olympiad 2010 Women». Besøkt 4 April 2021.  Sjekk datoverdier i `|besøksdato=` (hjelp)
63. ↑  «40th Chess Olympiad Istanbul 2012 Women». Besøkt 4 April 2021.  Sjekk datoverdier i `|besøksdato=` (hjelp)
64. 1 2  «17th European Women's Team Chess Championship 2009». Arkivert fra originalen 29 October 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
65. ↑  «18th European Women's Team Chess Championship 2011». Besøkt 4 April 2021.  Sjekk datoverdier i `|besøksdato=` (hjelp)
66. 1 2  «19th European Women's Team Chess Championship 2013». Arkivert fra originalen 29 October 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
67. ↑  «20th European Women's Team Chess Championship 2015». Arkivert fra originalen 22 April 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
68. ↑  «Anna Rudolf with the white pieces». Arkivert fra originalen 22 July 2015. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
69. 1 2 3  «Anna Rudolf». Arkivert fra originalen 5 May 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
70. ↑  «About Anna». Arkivert fra originalen 23 October 2020. Besøkt 3 April 2021.  Sjekk datoverdier i `|arkivdato=, |besøksdato=` (hjelp)
71. ↑  McGourty, Colin. «Introducing Miss Strategy and Miss Tactics». Arkivert fra originalen 6 May 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
72. ↑  . Besøkt 3 April 2021.  Sjekk datoverdier i `|besøksdato=` (hjelp); Manglende eller tom `|tittel=` (hjelp)
73. 1 2 3  Watson, Leon. «Quick chat with... Anna Rudolf, commentator extraordinaire». Arkivert fra originalen 27 February 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
74. ↑  Rogers, Ian. «GM Rogers On London: Carlsen And Caruana Draw Marathon Game To Open Championship». Arkivert fra originalen 10 November 2018. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
75. ↑  «Anna Rudolf». Arkivert fra originalen 26 March 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
76. ↑  «Anna Rudolf's YouTube Stats (Summary Profile) - Social Blade Stats». Arkivert fra originalen 24 June 2021. Besøkt 20 June 2021.  Sjekk datoverdier i `|arkivdato=, |besøksdato=` (hjelp)
77. ↑  «Anna\_Chess». Arkivert fra originalen 16 April 2021. Besøkt 4 April 2021.  Sjekk datoverdier i `|arkivdato=, |besøksdato=` (hjelp)
78. ↑  «anna\_chess's Twitch Stats Summary Profile (Social Blade Twitch Statistics)». Arkivert fra originalen 24 June 2021. Besøkt 20 June 2021.  Sjekk datoverdier i `|arkivdato=, |besøksdato=` (hjelp)
79. 1 2  . Besøkt 3 April 2021.  Sjekk datoverdier i `|besøksdato=` (hjelp); Manglende eller tom `|tittel=` (hjelp)
80. ↑  . Besøkt 3 April 2021.  Sjekk datoverdier i `|besøksdato=` (hjelp); Manglende eller tom `|tittel=` (hjelp)
81. ↑  «Goodbye, Ireland - YouTube». Arkivert fra originalen 19 July 2021. Besøkt 19 July 2021.  Sjekk datoverdier i `|arkivdato=, |besøksdato=` (hjelp)
82. ↑  «R/CallMeKevin - Kevin and Anna are moving to Spain!». Arkivert fra originalen 19 July 2021. Besøkt 19 July 2021.  Sjekk datoverdier i `|arkivdato=, |besøksdato=` (hjelp)
83. ↑  «Anna\_Chess - Anna is moving back to Spain! ♡♡♡». Arkivert fra originalen 19 July 2021. Besøkt 19 July 2021.  Sjekk datoverdier i `|arkivdato=, |besøksdato=` (hjelp)
84. ↑  «Bátaszék 875 years old summary». Arkivert fra originalen 21 October 2021. Besøkt 24 February 2021.  Sjekk datoverdier i `|arkivdato=, |besøksdato=` (hjelp)

1. ↑  Turneringen het «International Children's Tournament».
2. ↑  FIDEs regelverk har tillatt WGM-normer ved kontinentale mesterskap for kvinner å telle som doble normer hvis minimum ni kamper ble spilt.